Više nema prepreka: Vlasnici N1 uskoro preuzimaju Novu TV

Slovenia Broadband S.a.r.l., koja je podnijela novu prijavu 24. siječnja, međunarodno je holding društvo koje upravlja poslovanjem raznih operativnih društava u srednjoj i istočnoj Europi...

<p>Vijeće za elektroničke medije (VEM) donijelo je na sjednici održanoj u ponedjeljak jednoglasnu odluku da su stečeni zakonski uvjeti da Slovenia Broadband, tvrtka u sklopu američkog fonda KKR,<strong> preuzme sto posto dionica društva Nova TV d.d.</strong>, jer se sada koncentracija ne smatra nedopuštenom u smislu Zakona o elektroničkim medijima.</p><p>Slovenia Broadband S.a.r.l., koja je podnijela novu prijavu 24. siječnja, međunarodno je holding društvo koje upravlja poslovanjem raznih operativnih društava u srednjoj i istočnoj Europi, uključujući i područje Hrvatske, navodi se u priopćenju VEM-a.</p><p>Podnositelj prijave svoj je novi zahtjev podnio nakon prethodne odluke Agencije za elektroničke medije kojom je bilo odlučeno da se koncentracija smatra nedopuštenom zbog povezanost<strong>i podnositelja prijave i trgovačkog društva Totalna televizija d.o.o.</strong> u smislu odredbi Zakona o elektroničkim medijima i činjenice da je Totalna televizija d.o.o. operator.</p><p>U svojoj novoj prijavi podnositelj je naveo kako je, ponukan odbijajućom odlukom i razlozima navedenim kao prepreka pozitivnom rješenju zahtjeva, društvo United Group B.V. prenijelo sve poslovne udjele u društvu TOTAL TV B.V. sa sjedištem u Amsterdamu na treću nepovezanu osobu, trgovačko društvo V-Investment Holdings B.V., također sa sjedištem u Amsterdamu.</p><p>"S obzirom da trgovačko društvo Totalna televizija d.o.o. više nije povezana osoba podnositelja prijave, Vijeće je nakon provedenog postupka i slijedom pravno odlučnih činjenica donijelo odluku da se predmetna koncentracija ne smatra nedopuštenom u smislu Zakona o elektroničkim medijima", kaže se u priopćenju.</p><p>Nova odluka uslijedila je nakon prošlogodišnje odluke VEM-a. koju je kasnija potvrdila Agencija za zaštitu tržišnog natjecanja (AZTN), o odbijanju preuzimanja Nove TV s obrazloženjem da <strong>ne postoje zakonski uvjeti za stjecanje 100 posto dionica </strong>zbog nedopuštenosti medijske koncentracije u smislu Zakona o elektroničkim medijima.</p><p>Tom odlukom hrvatskih regulatornih tijela bilo je odgođeno najavljeno preuzimanje Nove TV, kojom je moćna američka investicijska kompanija, koja se navodi i kao <strong>vlasnik N1 televizije</strong>, htjela završiti konačno preuzimanje medijskih operacija u Hrvatskoj i Sloveniji dosadašnjeg vlasnika Nove TV - korporacije CME, vrijednih oko 230 milijuna eura.</p>